
REFERAT DE APROBARE

La proiectul de hotărâre privind închirierea suprafetelor de teren agricol in anul 2022

Potrivit prevederilor art. 129 alin.(6) lit. „b” şi art. 362 alin.(1) din O.U.G.nr.57/2019, privind Codul administrativ, cu modificările si completările ulterioare, Consiliile locale hotărăsc ca bunurile ce aparţin domeniului privat al unității administrativ teritoriale, să fie închiriate. Închirierea  se face prin licitaţie publică, organizată în condiţiile legii.
Pentru toate suprafeţele de teren agricol – intravilan  şi extravilan, care se află in proprietatea privată a comunei Iveşti și a suprafețelor de teren identificate ca rezerve în aplicarea legilor fondului funciar, propun Consiliului local ca pentru anul 2022, să stabilească taxele de inchiriere.  Inchirierea  se va face prin licitație publică,  cu un preţ de pornire a licitaţiei de 400 lei/ha.
Primarul comunei Ivești va lua măsurile corespunzatoare pentru inchirierea suprafetelor respective de teren, cu respectarea procedurilor conform legislaţiei in domeniu, prin licitaţie publică. În situația identificării și altor suprafețe de teren, ulterior adoptării proiectului de hotărâre prezentat, acestea vor fi scoase la licitația publică care va fi organizată în condițiile stabilite prin prezenta. 
	Consiliul local are competenta să analizeze cele prezentate şi să adopte proiectul de hotărâre privind inchirierea suprafetelor de teren agricol in anul 2022.

